พูดน้อย
ในงานสัมมนาเรื่องแก้ปัญหาสลากแพง และแนวทางช่วยเหลือสังคมที่สภาวันก่อน ตัวแทนผู้ค้าสลากคนพิการรายหนึ่งที่ลุกขึ้นแสดงความเห็นเรื่องการแก้ปัญหากระบวนการจัดสรรสลาก ถึงกับออกปากว่า พล.ต.ฉลองรัฐ นาคอาทิตย์ผอ.สำนักงานสลากฯ เป็นบุคคลที่ขอพบยากที่สุด ยิ่งกว่านายกรัฐมนตรี เพราะพยายามจะขอพบเท่าไรก็ไม่มีทางได้เจอ
13 พ.ค. 2558

ในงานสัมมนาเรื่องแก้ปัญหาสลากแพง และแนวทางช่วยเหลือสังคมที่สภาวันก่อน ตัวแทนผู้ค้าสลากคนพิการรายหนึ่งที่ลุกขึ้นแสดงความเห็นเรื่องการแก้ปัญหากระบวนการจัดสรรสลาก ถึงกับออกปากว่า พล.ต.ฉลองรัฐ นาคอาทิตย์ผอ.สำนักงานสลากฯ เป็นบุคคลที่ขอพบยากที่สุด ยิ่งกว่านายกรัฐมนตรี เพราะพยายามจะขอพบเท่าไรก็ไม่มีทางได้เจอ
จะว่าไป ก็เห็นใจ ผอ. ฉลองรัฐ เพราะคนที่อยากเจอท่าน ผอ.แต่ละรายนั้นก็อยากจะวิ่งเข้ามาหาโควตาสลากที่กำลังจะโละกันครั้งใหญ่ในช่วงเดือน มิ.ย.-ส.ค.นี้ รวมแล้วก็ 68 ล้านฉบับ ประกอบกับบุคลิกเป็นคนพูดน้อย แต่น่าจะต่อยหนัก จึงเข้าตา นายกฯ ถึงได้ส่งมานั่งเป็น ผอ.สำนักงานสลากฯ
จากนี้คงต้องจับตาการทำงานของ ผอ.ฉลองรัฐ ว่าจะสนองนโยบาย นายกฯ ที่ประกาศกร้าวว่างวดเดือน มิ.ย. ราคาสลากต้องลดเหลือ 80 บาทได้หรือไม่ เพราะถ้ายังทำไม่ได้ งานนี้มีเฮ!!! แน่นอน